चेन्नई. चक्रवाती तूफान गाजा के गुरुवार को तमिलनाडु के तटीय इलाकों से टकराने की आशंका है। मौसम विभाग के मुताबिक, गाजा के असर की वजह से कई इलाकों में भारी बारिश हो सकती है। प्रशासन को अलर्ट पर रखा गया है और ऐहतियातन सभी स्कूलों में कल छुट्टी घोषित कर दी गई है। पुड्डुचेरी में भी स्कूलों में छुट्टियां कर दी गई हैं और प्रशासन ने तूफान से निपटने की तैयारियां कर ली हैं।मौसम विभाग के मुताबिक, तमिलनाडु के उत्तरी और दक्षिणी तटीय इलाकों में शाम से ही भारी बारिश की आशंका है। कुड्डालोर, नागापट्टिनम, तिरुवरूर, थंजावुर, पुड्डुकोट्टाई, तूतिकोरिन और रामनाथपुरम में मूसलाधार बारिश हो सकती है।मौसम विभाग ने मछुआरों को चेतावनी दी है कि 13 नवंबर से 15 नवंबर तक वह मछलियां पकड़ने के लिए समुद्र में ना जाएं।तमिलनाडु में एनडीआरएफ की 9 और पुड्डुचेरी में 2 टीमें अलर्ट पर रखी गई हैं। तमिलनाडु सरकार ने प्रशासन को अलर्ट पर रखा है। 31 हजार बचाव कर्मियों और एसडीआरएफ को भी स्टैंडबाई पर रखा गया है, ताकि आपात स्थिति में उनकी मदद ली जा सके।पुड्डुचेरी के मुख्यमंत्री वी नारायणसामी ने बुधवार को गाजा चक्रवाती तूफान के चलते आपात..